**Makszuti: két arany- és két bronzérem**

ASZTALITENISZ – U21-ES BALKÁN-BAJNOKSÁG, BUGOJNO

tj

[2012. szeptember 16., vasárnap](http://www.magyarszo.com/fex.page:2012-09-16)[0 hozzászólás](http://www.magyarszo.com/fex.page:2012-09-16_Makszuti_ket_arany-_es_ket_bronzerem.xhtml#comment_place) [Bookmark and share](http://www.addthis.com/bookmark.php?v=250&username=magyarszomarketing)

*A 17 éves Makszuti Anetta csapatban és egyéniben is Balkán-bajnok let a 21 évesek között (Gergely József)*   
  
A bosznia-hercegovinai Bugojnóban a XXXVIII. korosztályos Balkán-bajnokságon a román válogatott tagjai nem álltak asztalhoz, s ezt a szerbiai versenyzők ki is használták, hiszen összesen hat arany-, négy ezüst- és hat bronzéremmel az éremtáblázat élén végeztek. Az U21-es versenyen a legeredményesebb szerbiai játékos a novemberben 17. életévét betöltő **Makszuti Anetta** lett, aki csapatban (**Gyurcsik Aliz, Anelia Lupulescu, Aleksandra Radonji** **ć** ) és egyéniben is a dobogó legfelső fokára állhatott fel, lány és vegyes párosban pedig bronzérmes lett.

A lány csapat és Makszuti egyéni első helyén kívül még három szerbiai aranyérem született: fiú egyéniben **Marko Petkov**é lett az aranyérem, aki a döntőben honfitársát, **Nagy Némedi Valentin** győzte le nagy csatában 4:3-ra, vegyes párosban, amely számot a Marko Petkov/Anelia Lupulescu kettős nyert meg, és fiú párosban, amely végén a szerb **Boris Mihailović**és a bolgár **Krszatev** sikerét hozta.

**A szerbiai versenyzők dobogós helyezései, aranyérmes**: Makszuti Anetta (lány egyéni), Marko Petkov (fiú egyéni), Marko Petkov/Anelia Lupulescu (vegyes páros), lány csapat (Gyurcsik Aliz, Anelia Lupulescu, Makszuti Anetta, Aleksandra Radonjić), Boris Mihailović/Krasztszev (szerb/bolgár, fiú páros).

**Ezüstérmesek**: fiú csapat (Ilija Majstorović, Boris Mihailović, Nagy Némedi Valentin, Marko Petkov, Vladimir Radonjić), Nagy Némedi Valentin (fiú egyéni), Gyurcsik Aliz/Aleksandra Radonjić (lány páros).

**Bronzérmesek**: Anelia Lupulescu/Makszuti Anetta (lány páros), Boris Mihailović/Gyurcsik Aliz és Nagy Némedi Valentin/Makszuti Anetta (vegyes páros).